CELEX: 32014R1049
Language: sl
Date: 2014-07-30 00:00:00
Title: Izvedbena uredba Komisije (EU) št. 1049/2014 z dne 30. julija 2014 o tehničnih značilnostih ukrepov obveščanja in objavljanja v skladu z Uredbo (EU) št. 514/2014 Evropskega parlamenta in Sveta o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz

7.10.2014   
            
            
               SL
            
            
               Uradni list Evropske unije
            
            
               L 291/9
            
         IZVEDBENA UREDBA KOMISIJE (EU) št. 1049/2014
   z dne 30. julija 2014
   o tehničnih značilnostih ukrepov obveščanja in objavljanja v skladu z Uredbo (EU) št. 514/2014 Evropskega parlamenta in Sveta o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 514/2014 Evropskega parlamenta in Sveta z dne 16. aprila 2014 o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz (1) ter zlasti člena 53(5) Uredbe,
   ob upoštevanju naslednjega:
   
               (1)
            
            
               Uredba (EU) št. 514/2014 vsebuje splošne določbe o izvajanju Sklada za migracije, azil in vključevanje ter instrumenta za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz.
            
         
               (2)
            
            
               Zagotoviti je treba, da se finančna podpora Unije vidno prizna, kar bo omogočilo širšo prepoznavnost vloge Unije v programih financiranja. Ukrepi obveščanja in objavljanja bi zato morali vsebovati posebne informacije o udeležbi Unije, vključno z emblemom Unije. Zaradi skladnosti bi moral biti emblem Unije prikazan v standardni obliki.
            
         
               (3)
            
            
               Združeno kraljestvo in Irsko zavezuje Uredba (EU) št. 514/2014, zato ju zavezuje tudi ta uredba.
            
         
               (4)
            
            
               Danske ne zavezujeta niti Uredba (EU) št. 514/2014 niti ta uredba.
            
         
               (5)
            
            
               Da bi se omogočili takojšnja uporaba ukrepov iz te uredbe in pravočasna odobritev nacionalnih programov, bi morala ta uredba začeti veljati dan po objavi v Uradnem listu Evropske unije.
            
         
               (6)
            
            
               Ukrepi iz te uredbe so v skladu z mnenjem Odbora za sklada za azil, migracije in integracijo ter za notranjo varnost –
            
         SPREJELA NASLEDNJO UREDBO:
   Člen 1
   Tehnične značilnosti obveščanja in objavljanja o projektu
   Vsi ukrepi obveščanja in objavljanja, ki so namenjeni upravičencem, možnim upravičencem in splošni javnosti, vključujejo:
   
               (a)
            
            
               emblem Evropske unije v skladu z grafičnimi smernicami iz Priloge in sklicevanje na Evropsko unijo,
            
         
               (b)
            
            
               sklicevanje na sklad, ki podpira projekt, kot je navedeno v Prilogi, in
            
         
               (c)
            
            
               izjavo, ki jo je izbral odgovorni organ, v kateri je poudarjena dodana vrednost prispevka Evropske unije.
            
         Točki (a) in (c) se ne uporabljata za majhne promocijske izdelke.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. julija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 150, 20.5.2014, str. 112.
   
      PRILOGA
      NAVODILA GLEDE EMBLEMA IN DOLOČITEV STANDARDNIH BARV SIMBOLNI OPIS
      Na nebesno modri podlagi dvanajst zlatih zvezd sestavlja krog, ki predstavlja zvezo evropskih narodov. Število zvezd je stalno, dvanajst je simbol popolnosti in enotnosti.
      Za podrobnosti in navodila glej: http://ec.europa.eu/dgs/communication/services/visual_identity/pdf/use-emblem_sl.pdf
      1.   HERALDIČNI OPIS
      Na azurno modri podlagi je dvanajst zlatih peterokrakih zvezd, katerih kraki se ne stikajo.
      2.   GEOMETRIČNI OPIS
      Emblem ima obliko modre pravokotne zastave, katere osnovnica je 1,5-krat daljša od višine. Dvanajst zlatih zvezd, ki so enakomerno porazdeljene, tvori nevidni krog, katerega središče je sečišče diagonal pravokotnika. Polmer kroga je enak tretjini višine pravokotnika. Vsaka od zvezd ima pet krakov, ki ležijo na obodu nevidnega kroga, katerega polmer je enak osemnajstini višine pravokotnika. Vse zvezde so pokončne, tj. en krak je pokončen, dva pa sta v ravni liniji, pravokotno na navpično stranico pravokotnika. Krog je urejen tako, da so zvezde razporejene kot številčnica na uri. Njihovo število je nespremenljivo.
      3.   PREDPISANE BARVE
      Emblem je v naslednjih barvah:
      
                   
               
               
                  PANTONE REFLEX BLUE za površino pravokotnika;
               
            
                   
               
               
                  PANTONE YELLOW za zvezde.
               
            Štiribarvni postopek
      Če se uporablja štiribarvni postopek, ustvarite obe standardni barvi s pomočjo štirih barv štiribarvnega postopka.
      PANTONE YELLOW je mogoče doseči z uporabo 100 % „Process Yellow“.
      PANTONE REFLEX BLUE je mogoče doseči z mešanjem 100 % „Process Cyan“ in 80 % „Process Magenta“.
      4.   INTERNET
      Na spletni paleti PANTONE REFLEX BLUE ustreza barvi RGB:0/0/153 (heksadecimalna vrednost: 003399), PANTONE YELLOW pa barvi RGB:255/204/0 (heksadecimalna vrednost: FFCC00).
      5.   ENOBARVNA REPRODUKCIJA
      Če uporabljate črno, očrtajte pravokotnik s črno in natisnite črne zvezde na beli podlagi.
      Če uporabljate modro (Reflex Blue), uporabite 100 % Reflex Blue, zvezde pa naj ostanejo bele.
      6.   REPRODUKCIJA NA BARVNEM OZADJU
      Če se večbarvnemu ozadju ni mogoče izogniti, naj bo pravokotnik obdan z belim robom s širino, ki je enaka 1/25 višine pravokotnika.
      7.   UPORABA BESEDILA O PREJEMU SREDSTEV EU
      
         Osnovna pravila
      
      Višina emblema EU je najmanj 1 cm.
      Ime Evropska unija se vedno izpiše v celoti.
      V povezavi z emblemom EU se lahko uporabi katera koli od naslednjih pisav: Arial, Calibri, Garamond, Trebuchet, Tahoma, Verdana.
      Ležeči tisk, podčrtave in uporaba besedilnih učinkov niso dovoljeni.
      
                  —
               
               
                  Položaj besedila glede na emblem EU ni predpisan, vendar se besedilo in emblem nikakor ne smeta prekrivati.
               
            
                  —
               
               
                  Velikost pisave je sorazmerna z velikostjo emblema.
               
            
                  —
               
               
                  Barva pisave je reflex blue (enaka modra barva kot za zastavo EU), črna ali bela, odvisno od ozadja.